રઘુરામભાઇના દાદા ગીરધરરામ બાપાના પિતા હરિબાપાને જલારામ બાપા અને વીરબાઇ માએ દતક લીધા હતા. એટલે જલારામ બાપાના ચોથી પેઢીના વારસદાર રઘુરામ બાપા ગણાય. તેઓ વીરપુરમાં સમાધી સ્થળના ઘરમાં જ વસે છે. રઘુરામભાઇના પિતા જયસુખરામ બાપા રાજકોટમાં રહે છે. તેને બે ભાઇઓ અને ત્રણ બહેનો છે. તેમના એક ભાઇ બટુકબાપાનું અવસાન થયું હતું ત્યારે વીરપુર સ્વયંભૂ ચાર દિવસ બંધ રહ્યું હતું. બટૂકબાપાને બે પુત્રો છે જે અમદાવાદમાં બીઝનેસ સાથે સંકળાયેલા છે. જયસુખબાપાના ત્રીજા ભાઇ રસિકભાઇ વીરપુરમાં જ રહે છે. તેઓને પેટ્રોલપંપ છે. તેમને પણ ત્રણ પુત્રો જે અમદાવાદમાં ડીઝાઇનીંગના બિઝનેસ સાથે સંકળાયેલા છે. એક પુત્ર અમેરિકાની ન્યુ હેમ શાયર કોલેજમાં લેક્ચરર છે.